Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 2/2002.(I.11.)Korm. rendeletet).
Paragraph Index: 266

b) legfeljebb 0,5%, szerves peroxidból származó aktív oxigént és 1,0%-nál több, de legfeljebb 7,0% hidrogén-peroxidot tartalmaznak. Megjegyzés: Valamely szerves peroxidot tartalmazó készítmény aktív oxigéntartalma (%-ban) a 16 × Σ (ni × ci /mi) képlettel határozható meg, ahol ni = az i-edik szerves peroxid molekulánkénti peroxid-csoportjainak száma; ci = az i-edik szerves peroxid koncentrációja (tömeg%); és mi = az i-edik szerves peroxid molekulatömege. 2.2.52.1.6 A szerves peroxidok veszélyességük mértéke szerint hét típusba vannak sorolva. A típusok az A típustól, amely abban a csomagolásban, amelyben bevizsgálásra került, nem szállítható, egészen a G típusig tartanak, amely nem esik az 5.2 osztály elõírásainak hatálya alá. A B-tõl F-ig terjedõ típusok alá való besorolás az egy csomagolásban engedélyezett legnagyobb mennyiségtõl függ. A 2.2.52.4 bekezdésben fel nem sorolt anyagok besorolásának alapelveit a „Vizsgálatok és kritériumok kézikönyv” II. Rész tartalmazza. 2.2.52.1.7 A már besorolt és a megfelelõ generikus tételhez rendelt szerves peroxidokat és szerves peroxid készítményeket a 2.2.52.4 bekezdés felsorolása tartalmazza, megadva a megfelelõ UN számokat, a csomagolási módszert és ahol szükséges, a szabályozási és vészhõmérsékleteket is. A generikus tételek meghatározzák: – a szerves peroxidok típusait (B – F) (lásd a 2.2.52.1.6 pontot); – a fizikai állapotot (folyékony/szilárd); és – a hõmérséklet-szabályozást (ha szükséges), (lásd a 2.2.52.1.15 – 2.2.52.1.18 pontot). A szerves peroxid készítmények keverékei a legveszélyesebb alkotórésznek megfelelõ típusú szerves peroxidként sorolhatók be és az arra a típusra megadott szállítási feltételek mellett kell szállítani. Azonban, ha két termikusan stabil alkotórész termikusan kevésbé stabil keveréket képezhet, a keverék öngyorsuló bomlási hõmérsékletét meg kell határozni és szükség esetén a szabályozási és vészhõmérsékletet az ÖBH értékébõl le kell vezetni a 2.2.52.1.16 pont szerint. 2.2.52.1.8 A 2.2.52.4 bekezdésben fel nem sorolt szerves peroxidok, szerves peroxid készítmények vagy keverékek besorolását és valamely gyûjtõmegnevezéshez történõ hozzárendelését a származási ország illetékes hatóságának kell végeznie. A jóváhagyásnak tartalmaznia kell a besorolást és a vonatkozó szállítási feltételeket. Amennyiben a származási ország nem valamely ADR Szerzõdõ Fél, úgy a besorolást és a szállítási feltételeket a küldemény által érintett elsõ ADR Szerzõdõ Fél illetékes hatóságának kell elismernie. 2.2.52.1.9 A 2.2.52.4 bekezdésben fel nem sorolt szerves peroxid vagy szerves peroxid készítmény mintákat, amelyekre nézve nem áll rendelkezésre teljes körû vizsgálati eredmény és szállításuk további vizsgálatok és értékelés céljából történik, a C típusú szerves peroxidokra vonatkozó, megfelelõ tételhez kell hozzárendelni, feltéve, hogy megfelelnek a következõ feltételeknek: – a rendelkezésre álló adatokból kitûnik, hogy a minta nem veszélyesebb, mint egy B típusú szerves peroxid; – a minta az OP2 csomagolási módszer szerint van csomagolva és mennyisége szállítóegységenként nem haladja meg a 10 kg-ot; – a rendelkezésre álló adatok jelzik, hogy a szabályozási hõmérséklet, ha ilyen van, elegendõen alacsony minden veszélyes bomlás megakadályozására és elegendõen magas minden veszélyes fázis-átalakulás megakadályozására. A szerves peroxidok érzéketlenítése 2.2.52.1.10 A biztonságos szállítás céljából a szerves peroxidokat számos esetben szerves folyadékokkal vagy szilárd anyagokkal, szervetlen szilárd anyagokkal vagy vízzel érzéketlenítik. Amennyiben valamely anyag százalékos tartalma meg van határozva, ez tömeg%-ot jelent, egész számra kerekítve. Általában az érzéketlenítést úgy kell végrehajtani, hogy kifolyás esetén a szerves peroxid veszélyes mértékû koncentrálódása ne következhessen be. 2.2.52.1.11 Hacsak az egyes szerves peroxid készítményekre nincs más elõírva, az érzéketlenítésre használt hígítóra a következõ meghatározások érvényesek: – az A típusú hígítók olyan szerves folyadékok, amelyek összeférhetõek a szóban forgó szerves peroxiddal és forráspontjuk legalább 150 °C. Az A típusú hígítók minden szerves peroxid érzéketlenítéséhez felhasználhatók; – a B típusú hígítók szerves folyadékok, amelyek összeférhetõek a szerves peroxiddal és amelyek forráspontja 150 °C-nál kisebb, de legalább 60 °C és lobbanáspontja legalább 5 °C. A B típusú hígítók minden szerves peroxid érzéketlenítésére használhatók, amennyiben a hígító forráspontja legalább 60 °C-kal magasabb, mint a szerves peroxid ÖBH értéke 50 kg-os küldeménydarabban. 2.2.52.1.12 Az A vagy B típusú hígítóktól eltérõ típusú hígítók is használhatók a 2.2.52.4 bekezdésben felsorolt szerves peroxid készítményekhez, amennyiben azokkal összeférhetõk. Azonban az A vagy B típusú hígítók helyettesítése részben vagy teljes mértékben más, eltérõ tulajdonságokkal bíró hígítókkal szükségessé teszi a készítmény ismételt minõsítését az 5.2 osztályra vonatkozó normál besorolási eljárás szerint. 2.2.52.1.13 A víz csak olyan szerves peroxidokhoz használható érzéketlenítõszerként, amelyek a 2.2.52.4 bekezdésben fel vannak sorolva, vagy az illetékes hatóság 2.2.52.1.8 pont szerinti jóváhagyásában mint „víz hozzáadásával” vagy mint “stabil vizes diszperziók” vannak megemlítve. A 2.2.52.4 bekezdésben fel nem sorolt szerves peroxid mintákat vagy szerves peroxid készítmény mintákat is lehet vízzel érzéketleníteni, amennyiben a 2.2.52.1.9 pont elõírásainak megfelelnek. 2.2.52.1.14 Szerves és szervetlen szilárd anyagokat csak akkor szabad a szerves peroxidok érzéketlenítésére használni, ha ezekkel összeférhetõek. A folyékony és a szilárd anyagok akkor tekinthetõk összeférhetõnek, ha nem befolyásolják hátrányosan a szerves peroxid készítménynek sem termikus stabilitását, sem veszélyességét. Hõmérséklet-szabályozás 2.2.52.1.15 Egyes szerves peroxidok csak hõmérséklet-szabályozás mellett szállíthatók. A szabályozási hõmérséklet az a maximális hõmérséklet, amelyen a szerves peroxid biztonságosan szállítható. Feltételezett, hogy a szállítás során a küldeménydarab közvetlen környezetében a hõmérséklet 24 óránként csak rövid ideig magasabb 55 °C-nál. A hõmérséklet-szabályozás megszûnése esetén szükség lehet vészhelyzeti eljárások alkalmazására. A vészhõmérséklet az a hõmérséklet, amelynél az ilyen eljárásokat meg kell indítani. 2.2.52.1.16 A szabályozási és a vészhõmérsékletet az öngyorsuló bomlási hõmérsékletbõl (ÖBH) vezetik le, ami az a legalacsonyabb hõmérséklet, amelynél a szállítás során használt csomagolásban levõ anyagnál az öngyorsuló bomlás bekövetkezhet (lásd az 1. táblázatot). Az ÖBH-t azért kell meghatározni, hogy eldönthetõ legyen, vajon az anyagot alá kell-e vetni hõmérséklet- szabályozásnak a szállítás alatt. Az ÖBH meghatározására vonatkozó követelményeket a „Vizsgálatok és kritériumok kézikönyv” II. Rész 20. és 28.4 bekezdése tartalmazza.

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes